google/wiki40b huggingface dataset:
Grand basset griffon vendéen

Utseende

Hanner har en skulderhøyde på 40-44 cm Tisper: 39-43 cm ± 1 cm.
Pelsen er grov og lang. Det må ikke være for lang og aldri bløt eller ullen. Dekkhårene er å nå så langt som til de delene av kroppen forming frynser. Lepper dekket med barter og hunden må ha sterke øyenbryn. Kroppsform er avlang og hale en, som er sabel-formet, ligger høyt og holdt stolt. Bevegelsene bør være svært enkelt og gratis. Hodet skal ha en frontal hylle, den har ganske utviklet bakhode og svart nese. Ørene er lange, lavt og hengende. De frambeina strake med sterke armer. Øynene er ganske store og intelligente og de gir et vennlig uttrykk.
Sammenlignet med petit basset griffon vendéen har den lengre snute, ører og hale, og lengre rygg og pels, og dermed betydelige forskjeller i helhetsinntrykket.

Farger

Alle kjente såkalte jakthund farge s, bortsett fra svart roan, heter blåmottlat: hvit og svart, hvitt, og fawn, hvite rødmusset e flekker, trefarget selv om svart med tan, ensfarget fawn eller rødmusset. Mest vanlig er hvite med flekker av noen av de ovennevnte farger.
Merk at i den franske standarden som fremgår ikke hvit som en farge. En hvit hund med en svart flekk på hodet kalles "svart og hvit."

Søknader øyeblikket

Grand basset griffon vendéen er en jakthund som overraskende nok blir brukt til jakt på kanin, hare, hjort, rev og villsvin. Det er den drivende hund som er utmerket i grovt og buskete terreng. Den er egnet for sporing.
Husk at dette er en jakthund med gammel pakke jakthund aner, noe som kan bety at atferdene har karaktertrekk med at hunden er vant med jakt og fangst av vilt på egen hånd selv om det er en pakkhund med sterke bånd til eiern eller pakklederen.

Temperament

Grand basset griffon vendéen er en liten, skarp og livlig hund. Den kan være sjarmerende, vennlig, nysgjerrig, tålmodig, og den kan ha masse energi. Den har et stabilt temperament og er en veldig fin familiehund.
Det sies at beboerne i regionen Vendée er kjent for sin stahet og selvstendighet, og at disse menneskelige kvalitetene smittet over på hundene, som er av en sterk vilje og kan være litt villfarne.
Hunden er vennlig mot andre raser og kan derfor ikke vise aggresjon på en annen måte en humøret tilsier. Den har god signalbarhet. Rasen har en rekkevidde som vanligvis er svært langt unna.

Arbeid

Rasen har et stort behov for arbeid og aktivitet – for å jakte eller aktiveres mye. Den burde ofte bo i skog og mark, som vil gjøre hunden massivt aktivisert. Hunden må ofte må være løs, for å få sosial nærhet med både familie og andre hunder.
Hennes eier eller matmor bør være en jeger av den vennlige typen som vet hvordan man skal aktivisere sin hund utenfor den ordinære jaktsesongen, og gir sosial nærhet, eller han/hun kan også være en person med en meget sporty familie med en god hunde kunnskap.
Grayanotoksin

Symptomer ved forgiftning

Store fysiske symptomer dukker opp avhengig av mengden gift som er blitt inntatt, og symptomene kan dukke opp fra tre minutter til tre timer etter man har inntatt den. Symptomene begynner med overdreven spyttproduksjon, svette, oppkast, svimmelhet, svakhet, og prikninger i huden spesielt i lemmer og rundt munnen. Man opplever også lavt blodtrykk og langsom puls, sinusbradykardi. Litt forunderlig kan det også oppstå rask puls, (ventrikulær tachykardi).
Man trenger vanligvis ikke medisinsk hjelp, men medisiner er ofte nødvendig for å behandle symptomene.
Honning fra Japan, Brasil, Statene, Nepal og Britisk Columbia er mest sannsynlig forgiftet med grayanotoxin, men veldig sjelden i giftige mengder.
Jegerrefleks

Jegerrefleks eller jegerrespons er en prosess med vekslende sammentrekning (vasokonstriksjon) og utvidelse (vasodilatasjon) av blodårene i fingre og tær som blir utsatt for kulde. Refleksen er også kjent som Lewis-reaksjonen, oppkalt etter Thomas Lewis som først beskrev effekten i 1930. Tidligere antok man at jegerrefleksen var til for å beskytte fingre mot kuldeskader samt gi økt muskelfunksjon, men det har imidlertid vist seg at dette ikke er tilfelle og at refleksen faktisk kan sette ekstremitetene i en større risiko for kuldskader.
Mange faktorer påvirker styrken på responsen. Rollen til genetiske faktorer er uklare, fordi det er vanskelig å skille mellom genetisk tilpasning og akklimatisering. Gjennom akklimatisering av beboere fra tropiske strøk har det blitt fremkalt en refleks som er umulig å skille fra den hos arktiske beboere. Generelt kan man se at folk som bor eller regelmessig arbeider i kalde omgivelser har en økt jegerrefleks.

Virkemåte

Vanligvis vil kroppens reaksjon mot kulde være å prioritere varme til de indre organene ved å redusere blodtilførselen i ekstremitetene. Dette vil etterhvert resultere i kraftig nedkjøling og frostskader i fingre og tær. Hos personer uten jegerrefleksen vil vasokonstriksjonen skje kontinuerlig, mens hos en person med jegerrefleks vil blodårene plutselig slutte å trekke seg sammen og deretter utvide seg igjen etter om lag 5-10 minutter fra nedkjølingen startet.
Sannsynligvis blir refleksen forårsaket av at nevrotransmittere i det sympatiske nervesystemet slutter å be musklene som styrer blodgjennomstrømingen i fingre og tær om å spenne seg, slik at blodårene utvider seg igjen og blodgjennomstrømningen øker. Vasodilatasjonen vil fortsette en stund før en ny fase med vasokontriksjon starter, og prosessen vil gjenta seg om og om igjen.
Fisk

Biologi

Fiskene var de første dyrene med virvelsøyle. De fleste fiskene har sanser, som synssans, luktesans, følesans og smakssans, i likhet med de landlevende virveldyrene. Fisk har i utgangspunktet fargesyn. I tillegg har fiskene et sidelinjeorgan som oppfatter vibrasjoner og endringer i vanntrykket. Sidelinjeorganet er tett forbundet med hørselen hos fisk. Trykk og vibrasjoner oppfanges av forskjellen i tetthet mellom fiskens kroppsvev og øresteinene. Hos noen arter bidrar også svømmeblæren til å bedre hørselen. Hos labyrintfisk har labyrinten, som også brukes til oksygenopptak, en lignende sekundær funksjon. 
Fisker er vekselvarme, slik at kroppstemperaturen stort sett er lik temperaturen til vannet den svømmer i. Noen fiskearter prøver å påvirke kroppstemperaturen for eksempel ved å oppsøke varmere eller kaldere vann. Andre arter kan påvirke temperaturen ved å skifte farge (mørke/lyse) ved hjelp av pigmenter. Enkelte arter utnytter også varmen som produseres av musklene når de er aktive til å øke kroppstemperaturen.
Et tynt lag av slim dekker fiskehuden og gjellene på alle fisker. Mens fisken lever er slimlaget tynt og blankt og har en aktiv bakteriehemmende virkning som beskytter mot sopp, bakterier og parasitter. Når fisken dør blir slimlaget tykkere, og det blir gråere. Det bakteriehemmende stoffet brytes etter hvert ned. Det skjer selv om fisken fryses ned. Men når fisken fryses ned vil temperaturen holde seg lav slik at bakteriene ikke trives så godt. Slimet vil etter hvert gi gode vekstvilkår for bakterier.
Gudenaacentralen

Gudenaacentralen, også kalt Tangeværket er et vannkraftverk i elva Gudenå, i Viborg kommune i Jylland i Danmark. Det er Danmarks største vannkraftverk, og ble bygget i perioden 1918 til 1920.
Kraftverket ble innviet den 8. januar 1921. Oppdemmingen av Gudenåen laget et fall på 10,50 meter og dannet Tange Sø, Danmarks største kunstige innsjø. Ved oppstarten dekte Tangeværket cirka en fjerdedel av Jyllands elforbruk. Verket har en kapasitet på 3MW, og det produseres årlig rundt 11 millioner kWh. Vannet løper gjennom tre dobbelte francisturbiner. Turbinene trekker fremdeles de opprinnelige generatorene.
Den ene fløyen av Tangeværkets bygning leies av Energimuseet, og brukes blant annet til å fortelle historien om verkets tilblivelse. 
Verket hadde opprinnelig konsesjon i «80 Aar fra den Dag at regne, da Værket ved Tange aabnes for Drift». Dette er blitt forlenget flere ganger – senest fram til 8. januar 2014.

Fredning

Tangeværket ble fredet i 2006. Fredningen omfatter kraftverket med stigbord, hoveddemningen med frisluse, de to sekundære demningene og innløpskanalen mellom Tange Sø og kraftverket.
Arvedvergmåler

Utseende

En liten (vingespenn 14 – 18 mm), middels slank, brun måler. Denne arten er en av de minste målerne og kan kjennes på den beskjedne kroppsstørrelsen, på at den er noe mer tettbygd enn de fleste andre dvergmålere og på at fargen er relativt mørk brun. Vingene er nesten ensfargede, uten mørke flekker men med utydelige, lyse tverrbånd. Larven er nokså tett kledt med oppstående, lyse hår, lyst gulbrun med tre brune lengdestriper på ryggen.

Levevis

Larven lever på ulike arve- og stjerneblom-arter (Stellaria spp. og Cerastium spp.) og arten kan finnes i mange ulike habitater der disse vokser, både myrlendte områder og tørrere områder som for eksempel sanddyner. De voksne målerne flyr i mai – juni.

Utbredelse

Arten er vidt utbredt og finnes i hele Europa og videre østover til Stillehavet, og i store deler av Nord-Amerika så langt sør som Colorado. I Norge er den funnet over hele landet.
Euphoria (slekt)

Beskrivelse

Ganske store og kraftige gullbasser av varierende farge. Oversiden er ofte kledt med korte, fine hår.

Utbredelse

Slekten er utbredt i Sør-Amerika.
Kongedømmet Sinhala

Kongedømmet Sinhala eller det sinhalesiske kongedømme refererer til ni forskjellige, suksessive singalesiske kongedømmer i dagens Sri Lanka, som kom og gikk avhengig av hvor hovedstaden befant seg. Det første av disse kongedømmene ble opprettet 543 f.Kr., og det siste varte til 1815 e.Kr.
Ivica Osim

Landslaget

Ivica Osim spilte 16 landskamper for Jugoslavias herrelandslag. Han ble tatt ut i Bosnia-Hercegovinas tropp til Fotball under Sommer-OL 1964 og EM i fotball 1968.
Dong'e

Dong'e (kinesisk: 东阿县; pinyin: Dōng'ē Xiàn) er et fylke vest i provinsen Shandong i Folkerepublikken Kina. Det er understilt byprefekturet Liaocheng.
Befolkningen var i 1999 på 422.894.
Fylket er kjent for sin produksjon av ejiao, en gelatin fra eselskinn som benyttes i tradisjonell kinesisk medisin, og dessuten som festemiddel for dimomembranen på den tradisjonelle kinesiske bambusfløyten dizi.

Kulturminner

Cao Zhis gravmæle (Cao Zhi mu, 曹植墓) ble i 1996 oppført på Folkerepublikken Kinas liste over kulturminner.

Samferdsel

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jinan, Shangqiu, Jiujiang, Nanchang og Guangzhou.
Ann Lislegaard

Utmerkelser

I 2009 ble Lislegaard tildelt livsvarig hedersytelse fra Statens Kunstfond. Hun mottok Eckersbergmedaljen i 2015.
Curtin University

Campuser

Curtin har flere forskjellige campuser, både i Australia og andre steder i verden. Bentley utenfor Perth, Western Australia er definitivt det største, hvor flesteparten av studentene har forelesninger. I tillegg har skolen campus i Perth City, Kalgoorlie,  og Sydney i Australia. Campusen i Sydney ble etablert i 2005 i The Rocks, men ble senere flyttet til den historiske Berlei Building i Chippendale.Utenfor Australia har skolen Sarawak Campus i Malaysia, Singapore Campus i Singapore, og Mauritius campus på Mauritius.
Sonitus

Sonitus er norsk nettsted grunnlagt i 2006 av Arne Hjorth Johansen og Berit Myhre. Nettstedet er bygget rundt en redaksjonell blogganbefalingstjeneste, og er drevet av frivillige bloggere.
Siden Sonitus anbefaler bloggposter på redaksjonelt grunnlag, skiller nettstedet seg dermed fra Digg-inspirerte nettsteder som Bloggrevyen, Kudos og Blopp, som anbefaler (eller anbefalte) bloggposter på grunnlag av stemmer fra brukerne. Av samme grunn skiller det seg også fra topplister publisert av bloggsamfunn, som anbefaler bloggposter på grunnlag av popularitet.
Frans I Stefan av Det tysk-romerske rike

Liv

Han ble født i Nancy i Lothringen som sønn av hertug Leopold Joseph av Lothringen og hans kone Elisabeth Charlotte, datter av Phillippe I av Orléans. Hans bestemor Eleanore var datter av keiser Ferdinand III og gift med hans bestefar hertug Karl Leopold av Lothringen. Keiser Karl VI tilgodeså sin familie, som i tillegg til å være hans fettere og kusiner, hadde tjent Østerrike med utmerkelse. Han bestemte seg for å gi bort sin datter Maria Theresia til Franz' eldre bror Clement. Da Clement døde adopterte keiseren hans yngre bror som sin fremtidige svigersønn. Franz vokste opp i Wien, med Maria Theresia og i forståelse med at de skulle giftes en gang. I løpet av denne tiden oppsto også en virkelig forelskelse mellom dem.

Hertug av Lothringen

15 år gammel ble han etablert i det schlesiske hertugdømmet Teschen, som hadde blitt mediatisert og gitt til hans far av keiseren i 1722. Han etterfulgte sin far som hertug av Lothringen i 1729, men keiseren, som ønsket å kompensere den polske kongen for tapet av hans egen krone ved slutten av Den polske tronfølgekrig, overbeviste ham om å bytte Lothringen mot storhertugdømmet Toscana.

Tysk-romersk keiser

Den 12. februar 1736 ble Franz og Maria Theresia gift, og de levet et stykke tid i Firenze, da han etterfulgte den tidligere storhertugen, den siste av huset Medici. Hans kone sikret hans valg som tysk-romersk keiser den 13. september 1745, som etterfølger til Karl VII, og hun gjorde ham til viseregent over hennes arveland. Franz hadde ikke noe imot å overlate mye av makten til sin kone, som i realiteten styrte de kompliserte østerrikske besittelsene. Han døde plutselig på vei hjem fra operaen i Innsbruck den 18. august 1765.

Barn

Franz I og Maria Theresia fikk seksten barn; det nest yngste var den fremtidige dronningen av Frankrike, Marie-Antoinette. Han ble offisielt etterfulgt av sin eldste sønn Joseph II, selv om den virkelige makten forble hos hans kone. En annen av hans sønner var keiser Leopold II.
SS «Thielbek»

Bakgrunn

Den 17. april 1945 ble kapteinen på «Thielbek» informert om at båten skulle forberede seg på en «spesielloperasjon», og den følgende dagen ble kaptein John Jacobsen på «Thielbek» innkalt til en konferanse hos SS sammen med kaptein Bertram på «Cap Arcona». De ble beordret til å ta om bord fanger fra konsentrasjonsleirene. Begge kapteiner nektet og Jacobsen ble fratatt kommandoen av sitt skip.
For å overføre fanger fra fangeleirene til skipene kom gauleiter for Hamburg, Karl Kaufmann, som selv handlet på ordre fra Berlin. Kaufmann hevdet senere under en krigsforbryterdomstol at fangene skulle til Sverige, men i den samme Bassewitz-Behr-rettssaken ble det opplyst av lederen Gestapo i Hamburg at fangene faktisk skulle drepes i samsvar med Himmlers ordre. 
Ombordstigning av fangene begynte 20. april med representanter fra det svenske Røde Kors til stede. Skipets vannforsyning var ikke nok for så mange mennesker og 20 til 30 fanger døde daglig. Fangene, med unntak av politiske fanger, ble om bord i 2 eller 3 dager før de ble overført til «Cap Acona» av det mindre fartøyet «Athen».

Senkningen

I tillegg til to angrep på «Cap Acona», angrep ni britiske Hawker Typhoon, stasjonert ved Lünne i det tyske distriktet Emsland, «Thielbek» og «Deutschland». Fem fly skjøt raketter mot «Deutschland» og fire mot «Thielbek». Tallrik beskytning og 32 raketter ble fyrt mot «Thielbek», som ble satt i brann og sank 20 minutter etter at angrepet begynte. Av 2 800 fanger om bord, var det kun 50 som overlevde angrepet.
I tillegg til angrepet mot  «Cap Acona» av ni Hawker Typhoon ble «Thielbek» og «Deutschland» angrepet.

Etterspill

Fire år etter at skipet ble senket, ble «Thielbek» hevet og de menneskelige levninger som ble funnet om bord stedt til hvile i gravplassen «Cap Arcona» i Neustadt. Skipet ble reparert og tatt i bruk i igjen under nytt navn, «Reinbek». I 1961 solgte rederiet Knöhr og Burchard skipet som deretter ble omdøpt «Magdalena» og senere til «Old Warrior» og seilte da under Panama-flagg før det endelig ble hugget opp i 1974 i Split i Jugoslavia.
Visdomstann

Visdomstennene er de tredje jekslene og dukker som regel opp i en alder fra 17 til 25. De blir som regel trukket hvis de kommer i konflikt med andre tenner. De fleste mennesker har fire visdomstenner, men det er mulig å ha flere eller færre.
Sagittalplan

Sagittal er et av tre hovedplan brukt i romlig beskrivelse i medisin. Det er planet som går forfra – bakover og ovenfra – nedover. Det vil altså kunne dele nesen i 2 like deler. De andre planene er axial og coronal
Patagonia

Patagonia er et område i Sør-Amerika som ligger øst for Andesfjellene, og hovedsakelig sør for Rio Negro (41°S). På vestsiden av Andesfjellene dekker Patagonia området sør for (42°S). Den chilenske delen av Patagonia omfatter den sørlige delen av Los Lagos, samt regionene Aysén og Magallanes. Øst for Andesfjellene dekker Patagonia fire provinser i Argentina: Neuquén, Río Negro, Chubut, og Santa Cruz. Nå ofte brukt kun om den argentinske delen.

Etymologi

Navnet Patagonia stammer fra det portugisiske ordet patagón, «store bein». Da Ferdinand Magellan oppdaget dette området i 1520, brukte han ordet for å skildre de innfødde han møtte. Noen kilder hevder det var fordi de hadde så store pelsstøvler, men andre mener at de innfødte Magellan møtte var spesielt høye.
Chrysidini

Utseende

Gullvepsene er små til middelsstore, metallfarvede insekter. Fargene er ofte blå, grønn eller rød. Mange arter har to farger, med markert skille, slik at brystet er blått, mens bakkroppen er rød. 
Hudskjelettet (kutikula) er hardt og består ofte av ganske grov punktur. Dette kan beskytte gullveps mot stikk fra andre veps. Mange arter kan rulle seg sammen takket være den fleksible leddstrukturen på bakkroppen. Vingene er vanligvis velutviklede med markert årenett, men noen arter er vingeløse. Hunnen har et langt teleskopisk eggleggingsrør. I motsetning til andre broddveps er dette ikke utviklet til en stikkebrodd.

Levevis

Gullvepsene er parasitter og legger sine egg i bolene til andre vepser, vanligvis hos de solitære biene.  Larvene spiser vertens larver samt av larvens mat. Gullvepsene har tilpasset sin flygetid til vertsartene, og ulike arter kan sees fra tidlig i mai til begynnelsen av august.
Cacique

Cacique var tittelen som spanjolene ga lederne for de indianske taíno-stammene på de karibiske øyene. Under koloniseringa benytta spanjolene begrepet om alle de indianske pilitiske autoritetene, uavhengig av det politiske systemet og den lokale betegnelsen. Ordet cacique kommer av taíno kassiquan, som betyr «å holde hus».
Begrepet benyttes i dag også om indianske ledere i Sør- og Mellom-Amerika.
Nederlandske euromynter

Nederlandske euromynter er sirkulasjonsmynt av Den europeiske unions valuta euro med nasjonalt motiv for Nederland på revers.

Nasjonale motiver

De nederlandske euromyntene er preget i flere ulike design. De første viste dronning Beatrix av Nederland, de tolv EU-stjernene samt myntens pregingsår. Fra 2014 har myntene portrett av kong Willem-Alexander. Myntene er formgitte av Bruno Ninaber van Eyben. Akkurat som i Finland, benyttes ikke 1- og 2-centmynten praksis i Nederland.
Nederlands gamle valuta, den nederlandske gylden, kan veksles inn hos landets sentralbank frem til 1. januar 2032, men dette gjelder kun sedlene. Mynt kan ikke lengre veksles inn.
Kanarifuglen

Medvirkende

I hovedrollene var Jan spilt av en debuterende Arne Lindtner Næss, han hadde en kone Gry Enger, som ble kjent med flyvertinnen Kari, spilt av Julie Ege. På jobben var sjefen Pål Skjønberg mens Lasse Kolstad var personalsjef. Kollegaen var Arne Aas og Kjersti Døvigen jenten på kontoret. Jans barn var Bent Bang-Hansen og Simen Bang-Hansen. Andre kjente i små roller var Jan Erik Düring og Bonne Gauguin. Terje Helweg var den som lager film, Sverre Holm var selger av globuser, Elna Kimmestad var den religiøse dame, Lars Andreas Larssen var Jenssen, Sverre Anker Ousdal var en bilselger og Rolf Sand var den kristne mann.
Larinioides sericatus

Utseende

Larinioides sericatus er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Błędówørkenen

Błędówørkenen (polsk Pustynia Błędowska) er en ørken mellom Błędów (en del av Dąbrowa Górnicza i Øvre Schlesiske Metropolforeining) og landsbyen Klucze i Polen. Ørkenen ligger hovedsakelig i Det schlesiske høylandet i Schlesiske voivodskap og har et areal på 32 km².
Bledowørkenen er den største samlingen av sand i Sentral-Europa som ikke ligger ved sjøen. Sanden kom hit som følge av smeltende isbreer i den siste istiden. Ørkenlandskapet begynte å utvikle seg i middelalderen som følge av gruvedrift etter sølv, sink og kull. På grunn av sanden, som i snitt dekker et 40 meter tjukt lag, noen steder opp mot 70 meter, blir området raskt drenert for vann som trekker dypt ned i sanden. De siste årene har ørkenen begynt å krympe.
Under den andre verdenskrigen benyttet det tyske Afrikakorpset området for trening og for å teste utstyr før det ble sendt til Afrika.
Whitburn Band

Whitburn Band (tidl. Exchange Communications Whitburn Band, Murray International Whitburn og Whitburn Miners Welfare) er et brassband med base i West Lothian, Skottland. 
Korpset ble stiftet i 1870. Brassbandet har en rekke ganger representert Skottland i forbindelse med europamesterskapet for brassband.
Gimse ungdomsskole

Klasser

Ungdomsskolen har det «normale» klassesystemet som andre skoler; elevene er fordelt på to «15-grupper» som i de fleste timene har undervisning sammen i «30-grupper», men i noen timer hver for seg.
Valldøla

Vannføring

Den har et nedbørfelt på 359,3 km² og middelvannføringen ved munningen er 16,8 m³/s. Tilsiget kommer i stor grad fra høyfjellsområder og sen snøsmeltingen gir god vannføring om sommeren. I nedbørfeltet er det også en del mindre breer. Det er ingen innsjøer i lavere deler av vassdraget. I sidedalene fra omkring 700 meters høyde og oppover finnes en del mellomstore vann. Elven danner i liten grad våtmarksområder og bare i fjelldalene er det en liten tendens til meanderdanning. Nedbørfeltet grenser til Raumavassdraget og Tafjordvassdraget.
I dalbunnen faller det omkring 1000 mm nedbør i året, mens en del fjellområder i vest mottar oppmot 2500 mm. 
Hovedelven går for det meste i stryk med tydelige fosser blant annet ved Holsbrua, gjennom Gudbrandsjuvet og nedenfor Øvstesølen. Sideelvene er tildels bratte og har mange fosser. Gjennom Meiadalen går hovedelven i kraftige stryk over nakent berg, mens den i Skjerdsura ovenfor Gudbrandsjuvet går i kraftige stryk blant grove steinblokker. Turistattraksjonen Gudbrandsjuvet er en del av hovedelven.

Fisk

Valldøla er en av de største lakseførende elvene på Sunnmøre, laks og sjøørret går 15 km oppover elven. I Holsfossen og et par andre fosser ovenfor er det bygget laksetrapp. Den ble i 1990 behandlet med rotenon for å utrydde lakseparasitten gyrodactylus salaris.
Zhang (navn 章)

Tegnet analysert

Tegnet 章 består av tegnene 立 (lì eller wèi, som betyr å fastsette eller å la stå) og 早 (zǎo, som betyr tidlig eller morning). 章 betyr kapittel eller tømmer.

Navnehistorie 章

Navnet Zhang kom fra Jiang (forenklet kinesisk: 姜, tradisjonell kinesisk: 姜, pinyin: Jiang), som er slektsnavnet til den legendariske keiser Yan. Da staten  Qi (齐国) ble opprettet gav Jiang Ziya i sin tur mange områder til sine mange etterkommere, og én av disse små vasallstatene var staten Zhang (鄣国). Etter at det senere ble annektert av Qi, tok mange derfra Zhang som sine etternavn.